CELEX: C2004/239/29
Language: el
Date: 2004-09-25 00:00:00
Title: Απόφαση του Πρωτοδικείου, της 7ης Ιουλίου 2004, στις συνεκδικασθείσες υποθέσεις T-107/01 και T-175/01, Société des mines de Sacilor — Lormines SA κατά Επιτροπής των Ευρωπαϊκών Κοινοτήτων («Συνθήκη ΕΚΑΧ — Χαλυβουργία — Εγκατάλειψη των παραχωρήσεων εκμεταλλεύσεως ορυχείων — Επιβαρύνσεις επιβληθείσες από τη Γαλλική Δημοκρατία στις επιχειρήσεις εκμεταλλεύσεως ορυχείων — Καταγγελία — Παράλειψη ευνοϊκής απαντήσεως εκ μέρους της Επιτροπής — Προσφυγή κατά παραλείψεως — Προσφυγή ακυρώσεως — Παραδεκτό — Ενεργητική νομιμοποίηση — Επιχείρηση κατά την έννοια του άρθρου 80 ΑΧ»)

25.9.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 239/14
            
         
      ΑΠΌΦΑΣΗ ΤΟΥ ΠΡΩΤΟΔΙΚΕΊΟΥ
   
   της 7ης Ιουλίου 2004
   στις συνεκδικασθείσες υποθέσεις T-107/01 και T-175/01, Société des mines de Sacilor — Lormines SA κατά Επιτροπής των Ευρωπαϊκών Κοινοτήτων (1)
   
   («Συνθήκη ΕΚΑΧ - Χαλυβουργία - Εγκατάλειψη των παραχωρήσεων εκμεταλλεύσεως ορυχείων - Επιβαρύνσεις επιβληθείσες από τη Γαλλική Δημοκρατία στις επιχειρήσεις εκμεταλλεύσεως ορυχείων - Καταγγελία - Παράλειψη ευνοϊκής απαντήσεως εκ μέρους της Επιτροπής - Προσφυγή κατά παραλείψεως - Προσφυγή ακυρώσεως - Παραδεκτό - Ενεργητική νομιμοποίηση - Επιχείρηση κατά την έννοια του άρθρου 80 ΑΧ»)
   (2004/C 239/29)
   Γλώσσα διαδικασίας: η γαλλική
   Στις συνεκδικασθείσες υποθέσεις T-107/01 και T-175/01, Société des mines de Sacilor — Lormines SA, με έδρα το Puteaux (Γαλλία), εκπροσωπούμενη αρχικώς από τον G. Marty και, στη συνέχεια, από τον R. Schmitt, δικηγόρους, κατά Επιτροπής των Ευρωπαϊκών Κοινοτήτων (εκπρόσωποι: G. Rozet και L. Ström), με τόπο επιδόσεων στο Λουξεμβούργο, με αντικείμενο προσφυγή κατά παραλείψεως και, επικουρικώς, προσφυγή ακυρώσεως, που στρέφονται κατά της αρνήσεως της Επιτροπής να δεχθεί την καταγγελία που υπέβαλε η προσφεύγουσα προκειμένου να διαπιστωθεί η εκ μέρους της Γαλλικής Δημοκρατίας παράβαση των διατάξεων του άρθρου 4, στοιχεία β) και γ), ΑΧ και του άρθρου 86 ΑΧ, λόγω της επιβολής στην προσφεύγουσα επιβαρύνσεων που φέρονται ως υπερβολικές στο πλαίσιο κινήσεως των διαδικασιών για την εγκατάλειψη και την παραίτηση από τις παραχωρήσεις προς εκμετάλλευση ορυχείων, το Πρωτοδικείο (τέταρτο τμήμα), συγκείμενο από τους H. Legal, πρόεδρο, V. Tiili και Μ. Βηλαρά, δικαστές, γραμματέας: J. Palacio González, κύριος υπάλληλος διοικήσεως, εξέδωσε στις 7 Ιουλίου 2004 απόφαση με το ακόλουθο διατακτικό:
   
               1.
            
            
               Απορρίπτει τις προσφυγές ως απαράδεκτες.
            
         
               2.
            
            
               Η προσφεύγουσα φέρει τα δικαστικά έξοδα, περιλαμβανομένων και εκείνων της διαδικασίας ασφαλιστικών μέτρων.
            
         
      (1)  ΕΕ C 227 της 11.8.2001.